สวัสดีค่ะมีไรกันแฟนวันใข่ตก กินยาคุมฉุกเฉินเวลานั้นเลย ปกติประจำเดือนมาวันที่1 นี่วันที่8แล้วก็ยังไม่มา มีประจำเดือนสีน้ำตาลออกมาเป็นช่วงๆ ไม่ได้ไหลทั้งวัน มีตกขาวออกเหลืองๆ หนูอยากทราบว่าเป็นอะไร กรณีแบบนี้มีโอกาสท้องสูงไหม
สวัสดีครับ ถ้ามีเพศสัมพันธ์แบบไม่ได้ป้องกัน แล้วใช้ยาคุมกำเนิดฉุกเฉิน เบื้องต้น แม้ว่าจะลดโอกาสการตั้งครรภ์ได้ แต่ก็ถือเป็นวิธีที่มีประสิทธิภาพต่ำ เมื่อเทียบกับการใช้ถุงยางอนามัยครับ เพราะยานั้นเพียงแค่เพิ่มการสร้างเมือกบริเวณปากมดลูก เพื่อลดโอกาสที่อสุจิจะเข้ามดลูกเท่านั้น ไม่ได้ป้องกันโดยตรง ดังนั้น จึงยังมีโอกาสตั้งครรภ์ได้อยู่ โดยเฉพาะในช่วงตกไข่ที่มีโอกาสปฏิสนธิสูงสุดครับ และถ้าประจำเดือนมาช้า ก็ควรตรวจการตั้งครรภ์เพื่อความแน่ใจครับและเนื่องจากยาคุมกำเนิดฉุกเฉินจะทำให้ระดับฮอร์โมนเพศหญิงไม่สมดุล จึงมีโอกาสทำให้ประจำเดือนมาผิดปกติได้ อาทิเช่น ประจำเดือนมาคลาดเคลื่อน มาเร็วกว่ากำหนด สำหรับประจำเดือนที่มีสีน้ำตาล หากปริมาณไม่ได้มากกว่าปกติ ก็ไม่ได้อันตรายครับ แต่ถ้ามีตกขาวสีเหลือง หรือ มีกลิ่นเหม็น ก็เป็นไปได้ว่าอาจมีการติดเชื้อภายใน เช่น ช่องคลอดอักเสบ หากยังมีตกขาวผิดปกติต่อเนื่อง ก็ควรพบแพทย์นรีเวช เพื่อทำการตรวจภายในเพื่อตรวจรักษาต่อไปครับกล่าวโดยสรุป ควรตรวจการตั้งครรภ์เพื่อความแน่ใจ และควรใช้ถุงยางอนามัยเพื่อป้องกันในการคุมกำเนิดครับ